25. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 746 της 24 Αυγ./13 Σεπτ. 1966 (ΦΕΚ Α΄  178) Περί εγκρίσεως κανονισμού «περί απαιτουμένων δικαιολογητικών δια την αναγνώρισιν χρόνου φοιτήσεως εις ΔΣΕΝ και μαθητείας εις μηχανουργείον Αξιωματικών Ε.Ν. πραγματικής ναυτικής υπηρεσίας. Έχοντες υπ’ όψιν: α)Τας διατάξεις του άρθρ. 59 του Νόμ. 3170/1955 «περί Ναυτικού Απομαχικού Ταμείου» (ΦΕΚ 76 Α΄). β)Τας διατάξεις του άρθρ. 27 (Β) του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 «περί Ν.Α.Τ.» και προσθήκης ετέρων τινών διατάξεων (ΦΕΚ 54 Α΄). γ)Τα πρακτικά της από 29.6.1966 συνεδριάσεως του Διοικητικού Συμβουλίου του Ν.Α.Τ. δ)Την υπ’ αριθ. 636/1966 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού απεφασίσαμεν και διατάσσομεν: Άρθρον μόνον.-Εγκρίνομεν τον κατωτέρω παρατιθέμενον Κανονισμόν, «περί απαιτουμένων δικαιολογητικών δια την αναγνώρισιν χρόνου φοιτήσεως εις ΔΣΕΝ και μαθητείας εις μηχανουργείον αξιωματικών Ε.Ν. ως πραγματικής ναυτικής υπηρεσίας» έχοντα ούτω: ΚΑΝΟΝΙΣΜΟΣ Περί απαιτουμένων δικαιολογητικών δια την αναγνώρισιν χρόνου φοιτήσεως εις ΔΣΕΝ και μαθητείας εις μηχανουργείον αξιωματικών Ε.Ν. ως πραγματικής ναυτικής υπηρεσίας. Άρθρ.1.-Τα δια την εξαγοράν υπηρεσίας κατά τας διατάξεις του άρθρ. 27 Β΄ του Νόμ. 4502/1966 «περί τροποποιήσεως και συμπληρώσεως των διατάξεων του Νόμ. 3170/1955 «περί Ν.Α.Τ.» και προσθήκης ετέρων τινών διατάξεων» ορίζονται ως ακολούθως: Α΄ Δια τους αξιωματικούς Ε.Ν. αποφοίτους Δημοσίας Σχολής Ε.Ν. α)Αίτησις νομίμως χαρτοσημασμένη. β)Πιστοποιητικόν της Δημοσίας Σχολής Ε.Ν. δι’ ου να βεβαιούται: (ι)Ότι ο αιτών εφοίτησεν εις την Σχολήν ταύτην και έτυχε διπλώματος δοκίμου αξιωματικού καταστρώματος, μηχανής ή ασυρμάτου. (ιι)Η κατά τας ισχυούσας κατά τον χρόνον της φοιτήσεως διατάξεις διάρκεια της φοιτήσεως. γ)Σημείωμα του Τμήματος Παροχών ΝΑΤ εμφαίνον ότι ο αιτών κατέστη συνταξιούχος του ΝΑΤ κατά τας διατάξεις του Νόμ. 4502/1966, ως και την χρονολογίαν απονομής της συντάξεως. Β΄ Δια τους μηχανικούς Ε.Ν. αποφοίτους ανεγνωρισμένης νυκτερινής Σχολής Μηχανικών Ε.Ν.: α)Αίτησις νομίμως χαρτοσεσημασμένη. β)Πιστοποιητικόν της Δ/σεως Εκπ/σεως ΥΕΝ Τμήμα διπλωμάτων δι’ ου να βεβαιούται: (ι)Ότι ο αιτών τυγχάνει αξιωματικός Μηχανικός Ε.Ν. απόφοιτος ανεγνωρισμένης Σχολής Μηχανικών Ε.Ν. και (ιι)Του αιτούντος ο χρόνος μαθητείας εν μηχανοστασίω όστις ελήφθη υπ’ όψιν δια την απονομήν εις αυτόν διπλώματος Μηχανικού Ε.Ν. γ)Σημείωμα του Τμήματος Παροχών ΝΑΤ εμφαίνον ότι ο αιτών κατέστη συνταξιούχος του ΝΑΤ κατά τας διατάξεις του Νόμ. 4502/1966, ως και την χρονολογίαν απονομής συντάξεως. (Αντί την σελ. 714,16) Σελ. 714,17 293-021 Ναυτικό Απομαχικό Ταμείο 19.Ι.α.23-25 Άρθρ.2.-Μετά τον έλεγχον των κατά το προηγούμενον άρθρον δικαιολογητικών χορηγείται εις τον ενδιαφερόμενον βεβαίωσις περί της αναγνωριζομένης προς εξαγοράν υπηρεσίας επί τη βάσει της οποίας ούτος καταβάλλει εις το ΝΑΤ τας κατά Νόμον εισφοράς ναυτικού και πλοιοκτήτου. Εις τον αυτόν επί της Εμπορικής Ναυτιλίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. 